cyanic-selkie/wikianc huggingface dataset:
Mesterdetektiven Blomkvist
Handling
Neste dag har Kalle et ærend på hotellet i byen. I resepsjonen står det to mystiske menn som forsøker å få resepsjonisten til å fortelle om det bor en gjest der som heter Einar Lindeberg. Kalle skjønner at det er onkel Einar de snakker om, og han noterer signalementet deres i notisboken sin. Han skriver også ned registreringsnummeret på bilen deres, og tegner av mønsteret på bildekkene. I hotellets gjestebok finner han dessuten navnene deres: de er oppført som Artur Krok og Ivar Redig. Kalle bestemmer seg for å spane på dem. Han klatrer opp i et lønnetre, og derfra ser han at de to mennene – som egentlig heter Tore og Ivar – til slutt finner onkel Einar. Av samtalen deres skjønner han at de tre har stjålet noe, men at Einar deretter har stukket av med byttet. Kalle tar frem avisen som Einar studerte så ivrig på konditoriet, og finner en artikkel om et innbrudd på Östermalm i Stockholm der det ble stjålet juveler verdt 100 000 kroner. Onkel Einar kom til Lillköping dagen etter dette innbruddet.
Kalle sender et brev til kriminalpolitiet i Stockholm med Einars fingeravtrykk. I tillegg forteller han Eva-Lotta og Endre at han har spanet på både Einar og de to andre mennene, og om hvilke mistanker han har. Han tror at Einar har gjemt byttet i den låste slottskjelleren, og tar med seg vennene dit. Og ganske riktig: i kjelleren graver de frem et metallskrin, og i skrinet ligger de stjålne juvelene.
Dagen etter er Einar sporløst forsvunnet. Kalle, Eva-Lotta og Endre drar tilbake til slottsruinen for å se om skurkene fortsatt holder på å lete etter skrinet der. I slottskjelleren finner de Einar, bundet på hender og føtter. Endre skal akkurat løpe av sted for å hente politiet, da Krok og Redig dukker opp. De tvinger barna til å fortelle hvor de har gjort av skrinet. Straks de får høre at skrinet er gjemt i Den hvite rosens hovedkvarter på bakeriloftet, stenger skurkene barna inne i slottskjelleren og drar sin vei.
Kalle finner Einars lommelykt på gulvet, men de må likevel tilbringe enda noen timer i stummende mørke. Ingen vet at de gått til slottsruinen, men til slutt oppdager de en kjellergang som leder ut i frihet. De løper hjem så fort de kan, og hjemme venter kriminalpolitiet fra Stockholm på dem. Fingeravtrykket som Kalle sendte til politiet med posten har vekket polisens interesse, og de tre ungdommene får sitte i baksetet på politibilen når kriminalbetjentene innleder en biljakt på de tre skurkene, som akkurat har forlatt byen.
Etter en skuddveksling kjører skurkene i grøften, og blir deretter pågrepet av politiet. Den takknemlige banksjefen, som nå kan få tilbake juvelene som banden hadde stjålet fra ham, betaler de tre vennene en dusør på 10 000 kroner.
Filmatiseringer
Den første filmen basert på denne boken hadde premiere allerede i 1947. Den var regissert av Rolf Husberg og hadde tittelen Mesterdetektiven Blomkvist.
I 1971 hadde en tsjekkisk TV-film basert på boken premiere; den hadde tittelen Podezřelé prázdniny. I 1976 ble det laget en film i Litauen, som den gangen var innlemmet i Sovjetunionen, med tittelen Priklyucheniya Kalle-syschika.
The Fault in Our Stars (film)
The Fault in Our Stars er en romantisk dramafilm, regissert av Josh Boone og basert på John Greens roman Faen ta skjebnen. Filmen har Shailene Woodley, Ansel Elgort, Nat Wolff og Laura Dern i hovedrollene. Filmen handler om kreftsyk Hazel (spilt av Woodley) som møter Augustus (Elgort) på en støttegruppe for kreftsyke. De finner raskt tonen, og blir snart forelsket i hverandre. Hazel stiller imidlertid spørsmålet om hvorvidt det er lurt å bringe en ny person inn i livet, da hun allerede er dødsdømt.
Handlingsreferat
Hazel Grace Lancaster er en tenåring som bor i nærheten av Indianapolis. Hun har kreft i skjoldbruskkjertel, som også har spredt seg til lungene. Moren Frannie tror hun er deprimert, og oppfordrer henne til å delta ved en ukentlig støtte-gruppe for kreft-pasienter. Hun møter Augustus "Gus" Waters, som mistet et bein på grunn av kreft, men som tilsynelatende siden har vært i remisjon. De har felles hobbyer, og blir enige om å lese hverandres favoritt-bøker. Hazel anbefaler en roman om en kreft-rammet jente ved navn Anna som er parallell med hennes egen erfaring. Forfatteren, Peter Van Houten, trakk seg tilbake til Amsterdam etter romanens utgivelse, og har ikke blitt hørt fra siden.
MB «Bitihorn»
MB «Bitihorn» er en motorbåt som går i rute på innsjøen Bygdin. Ruta går fra Bygdin via Torfinnsbu Turisthytte til Eidsbugarden. Hver sommer frakter båten ca. 10 000 passasjerer. Ruta betjenes fra siste helgen i juni til midt i september. Det har vært motorisert båtferdsel på Bygdin siden 1905 og «Bitihorn» ble sjøsatt i 1912. Båten har ført post i nesten helt fra starten og bar derfor postflagg med splitt helt fram til 2019.
The Fault in Our Stars (film)
Handlingsreferat
Senere forteller Gus at han har sporet opp Van Houtens assistent, Lidewij, og har korrespondert med Van Houten via e-post. Van Houten forklarer at han bare er villig til å svare på spørsmålene deres personlig. Gus overrasker Hazel med billetter til Amsterdam, anskaffet fra en veldedig organisasjon. De ankommer Amsterdam, og Gus bekjenner sin kjærlighet til Hazel under et romantisk måltid sponset av Van Houten. Neste ettermiddag går de hjem til Van Houten, men blir sjokkert over å oppdage at han er en ondskapsfull alkoholiker.
Papirmorbærtre
Papirmorbærtre (Broussonetia papyrifera) er et løvfellende tre i morbærfamilien.
The Fault in Our Stars (film)
Handlingsreferat
Det avsløres at e-postene fra Van Houten faktisk kom fra Lidewij, som arrangerte møtet uten Van Houtens viten. Van Houten håner Hazel for hennes interesse i skjønnlitteratur, og bagatelliserer hennes medisinske tilstand. Tenåringene går deres vei, helt fortvilet. Lidewij inviterer dem på sightseeing for å gjøre opp for deres negative opplevelse, og de deler sitt første kyss. Dagen etter forteller Gus at kreften hans er tilbake, har spredt seg i hele kroppen, og nå er dødelig. Hazel blir knust.
Ungdommene reiser tilbake til Indianapolis. Gus inviterer Hazel og hans beste venn Isaac til begravelsen sin. Hazel forteller at hun aldri ville byttet vekk den korte tiden deres sammen for noe. Gus dør åtte dager senere. Van Houten deltar i begravelsen hans, og avslører at Gus hadde ønsket at han var til stede. Van Houten forklarer deretter til Hazel at boken hans egentlig var basert på hans egen datter, Anna, som døde av leukemi i ung alder.
MB «Bitihorn»
Tekniske fakta om båten
Bitihorn er bygg nr. 19 ved Glommen Mekaniske verksted AS i Fredrikstad og ble bygget i 1912 på oppdrag av A/S Jotunheimen og Kristoffer Kvame, eier av Eidsbugarden Hotell. Delene ble i juni 1912 fraktet med jernbane til Fagernes, deretter med hest til Bygdin der båten ble montert. En forlengelse tegnet av skipsingeniør Per G. Klem ble bygget samme sted i 1976, og montert på Bygdin i 1977. Båten er 65 fot lang (55 før forlengelsen), 12 fot bred og dypgående er ca. 4 fot.
The Fault in Our Stars (film)
Rolleliste
Forfatter John Green hadde egentlig en cameorolle i filmen, men den ble klippet vekk.
MB «Bitihorn»
Tekniske fakta om båten
Bitihorn ble opprinnelig bygget for 70 passasjerer. Etter forlengelsen i 1977 ble den sertifisert for 120 passasjerer, men ble ett eller to år etterpå nedjustert til dagens 98 passasjerer pluss to mannskap
Fra 1912 til 1982 bestod mannskapet av kaptein, maskinist og dekksgutt. Da båten fikk ny motor i 1982 ble styrepanelet for maskinen flyttet til styrhuset, og mannskapet redusert til dagens to.
The Fault in Our Stars (film)
Produksjon
Filmingen startet 26. august 2013 i Pittsburgh, Pennsylvania, og sluttet 10. oktober det samme året. De filmet i Amsterdam fra 14. til 16. oktober og pakket sammen på den siste dagen. Forfatteren av romanen filmen er basert på, John Green, var på settet og laget videoblogger under produksjonen av filmen. Han skildret hans kunstneriske opplevelse i å se skaperverket hans bli brakt til live på filmlerettet. I videobloggene hans diskutere han tema som hvorfor enkelte ting, som for eksempel øyen- og hårfarge, ikke var hovedårsaken til de utvalgte skuespillerne, i forhold til karakterene i boken.
Markedsføring
Filmens første plakat ble utgitt av nettsiden BuzzFeed 18. desember 2013. På plakaten brukte de uttrykket «One Sick Lovestory» («En Syk Kjærlighetshistorie»).
En 11 sekunders lang teaser trailer ble utgitt 28. januar 2013 norsk tid. En dag etter kom den offisielle traileren, som ble publisert på YouTube-brukeren til 20th Century Fox. Under et halvt minutt etter utgivelse hadde videoen over 300 visninger. Green hevder at han så over 5000 retweets på Twitter kun fem minutter senere. Reklamefilmen fikk tre millioner visninger på under et døgn senere. Nettsiden The Wire mente at traileren var svært lik The Perks of Being a Wallflower sin, og mente at det ga mening fordi filmene siktet til samme type publikum. Musikken de brukte i traileren bestod av Radical Faces «We're On Our Way» og OneRepublics «What You Wanted». Videoen ble spilt inn med pianomusikk.
Ensio Hyytiä
Ensio Hyytiä (født 24. mars 1938 i Rovaniemi, død 24. mars 2019) var en finsk tidligere skihopper og kombinertløper som representerte Ounasvaaran Hiihtoseura.
Han tok sølvmedalje i spesielt hopp i VM i Lahtis i 1958. I OL i Squaw Valley i 1960 deltok han i kombinert og ble nummer 22 (av 33 deltakere). I OL i Innsbruck i 1964 deltok han gjen i spesielt hopp, og ble nummer 20 i normalbakken og nummer 23 i storbakken. Han deltok i den tysk-østerrikske hoppuka i 1963/64, og ble nummer 9 sammenlagt, med 4.-plass i Garmisch-Partenkirchen 1. januar 1964 som beste plassering i enkeltrenn.
Martin Lovett
Martin Lovett (født 3. mars 1927 i Stoke Newington, død 29. april 2020 i London) var en britisk cellist, kjent for sitt 40 års arbeide med Amadeuskvartetten, som var en av sin tids ledende strykekvartetter.
Bakgrunn
Lovett ble født i Stoke Newington nordøst for London. Da han var elleve år fikk han sine første spilletimer med sin far, son var cellist ved Hallé Orchestra og London Philharmonic Orchestra. Som 15-åring fikk han et stipend for studier ved Royal College of Music i London.
Musiker
Han sluttet seg til Amadeuskvartetten da han var 19 år gammel, i 1947, med fiolinistene Norbert Brainin, Siegmund Nissel og Peter Schidlof. Han var den eneste briten, de øvrige var østerrikske flykninger. De spilte sammen i førti år, til Schidlof føde i 1987 og de bestemte seg for å bryte opp. De spilte inn mange stykker for kvartett, som samtlige av Beethovens strykekvartetter, og i 1968 Schuberts Forellenquintett, D. 667, med pianisten Emil Gilels og kontrabassist Rainer Zepperitz.
Etter tiden med Amadeuskvartetten spilte Lovett ofte med en rekke kammermusikk-grupper, blant dem Amadeus-ensemblet. Han underviste musikk mange steder i verden. The Amadeus Summer Course, avholdt hvert år hos Royal Academy of Music i London, var her et av høydepunktene. Han sluttet seg sammen med Verdi Quartet i 1989 for en innspilling av Schubert's strykekvartett, D. 956.
Som tidligere fellow ved Royal Society of Arts var han dommer ved mange internasjonale kammermusikkonkurranser.
Lovett var i 55 år gift med Suzanne Rosza, som han møtte da de begge studerte ved Royal College of Music. De fikk to barn, fem barnebarn og åtte barnebarns barn. Han giftet seg på nytt, med forfatterinnen Dorinde Van Oort.
Han døde i det nordlige London den 29. april 2020, i en alder av 93 år. Hans datter Sonia bekreftet at den skyldtes komplikasjoner med covid-19.
Straumfjorden (Nordreisa)
Straumfjorden (kvensk: Raumavuono, nordsamisk: Siidavuotna) er en fjordarm av Reisafjorden i Nordreisa kommune i Troms. Fjorden har innløp mellom Sørnesodden i vest og Øyra i øst via et smalt sund som kalles Straumen og strekker seg 9 kilometer sørover til Loppevollen i botn av fjorden.
Bygda Straumfjordnes ligger på østsida av dette sundet. Det er ellers bosetninger langs begge sidene av fjorden.
Jørg Westermann
Westermann arbeider for utbygging av jernbanenettet i Sør-Norge. Gjennom 25 år har Westermann argumentert mot Jernbaneverket om utbyggingsstrategi for jernbanen i Norge. Westermann vil ikke bare bygge ut høyhastighetsbane rundt storbyene, han vil også avskaffe store deler av flytrafikken i Sør-Norge ved å bygge et lyntognett. Westermann hevder at et slikt lyntognett vil gå med overskudd.
Straumfjorden (Nordreisa)
E6 går langs østsida av fjorden, mens Fv355 går langs vestsida.
Jørg Westermann
Westermanns premisser for utbygging
Stortinget har flere ganger gitt støtte til utredning av lyntognettet. Westermann ser som forutsetninger for å få et lønnsomt lyntognett:
Traseer
Westermanns forslag til lyntognett:
Utkantstrøkene mellom de store byene i Sør-Norge får jernbanestasjoner i Westermanns lyntognett, med reisetid til de store byene på 1 time i stedet for 3-4 timer.
Norsk Bane
På 1990-tallet jobbet Westermann spesielt med å utrede Haukelinettet. Fra årtusenskiftet og framover arbeidet han spesielt med å utrede delstrekninger i Dovrenettet, mens han senere har brukt mest tid på Oslo-Stockholm. I mange år samarbeidet Norsk Bane med konsulenter i Deutsche Bahn. I 2012 ble samarbeidet mellom Norsk Bane og Deutsche Bahn avsluttet.
Gammelstaden (Norrbotten)
Gammelstaden er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 4 960 innbyggere.
Efflorescenser
Efflorescencer er elementer i hudutslett. De kan være primære eller sekundære. Primærefflorescensene er de intiale lesjonene ved hudsykdom som er til stede før tilheling begynner. De har ikke blitt forandret av kløing, kloring eller fysisk traume. Sekundærefflorescensene er en følge av tilhelingsprosessen over tid, men kan også oppstå som følge av infeksjon, kløing, kloring eller fysisk traume. Fordi kjønnssykdommene ofte gir utslett, knyttes de til hudsykdommene.
Primære efflorescenser
Primære efflorescenser inkluderer:
Sekundære efflorescenser
Sekundære efflorescencer inkluderer:
Heinrich Wienken
Heinrich Wienken (født 14. februar 1883 i Stalförden ved Molbergen i Det tyske keiserrike, død 21. januar 1961 i Berlin) var i 1937 katolsk hjelpebiskop i Meissen i Det tredje rike og fra 1951 til 1957 biskop av Meissen i Øst-Tyskland.
I nazitiden
I 1937 ble han utnevnt til biskop. Bakgrunnen var at det nasjonalsosialistiske regime hadde påført biskop Petrus Legge et tvungent fravær fra sitt bispedømme. Wienken ble derfor koadjutorbiskop for bispedømmet Meissen (og titularbiskop av Arethusa. Han ble bispeviet 11. april 1937 i Domkirken i Münster av biskop Clemens August Graf von Galen. Medkonsekratorer var Joseph Godehard Machens, som var biskop av Hildesheim, og Heinrich Roleff, som var hjelpebiskop i Münster.
Han virket i Bautzen til november 1937.
Etter at Meissens biskop vendte tilbake fra fangenskapet som naziregimet hadde dømt ham til, vendte biskop Wienken tilbake til Berlin. Derfra ledet han det biskoppelige kommissariat for Fuldaer Bischofskonferenz, som førte forhandlinger om forskjellige spørsmål med den nasjonalsosialistiske regjering.
Det lyktes biskop Wienken å utvirke en rekke lettelser for de geistlige fanger i Pfarrerblock i konsentrasjonsleiren i Dachau:
Ut over dette beskyttet han mange forfulgte og engasjerte seg for nødlidende og fengslede under krigsårene.
I 1941 var biskop Wienken med på en plan, opprinnelig lansert av den evangeliske biskop Theophil Wurm, om en forent aksjon fra den katolske kirke og protestantismen: Biskop Wurm mente at katolske og protestantiske kunne rette et felles budskap til Riksregjeringen. Det strandet på betenkeligheter fra reformert side. Han hadde et møte om dette med de katolske biskoper Bertram, von Preysing og Wienken; da det ble tale om to separate skriv som skulle overrekkes samtidig. Dette ble da nesten til virkelighet (skrivene ble overrakt med noen dagers mellomrom). Dette var det nærmeste man kom med et katolsk-protestantisk samarbeid overfor regimet. Den katolske kirkes folk ble deretter mer nøktern i hva man kunne oppnå; om noen felles handling kunne ha en særlig tydelighet.
Han forsøkte særlig å hjelpe kristne av jødisk bakgrunn. Den 16. oktober 1941 oppsøkte biskop Wienken og sogneprest Adolf Kurtz (sogneprest i Schöneberg) Adolf Eichmann. Utfallet var at fader Kurtz kunne videreføre sin stengningstruede «Familienschule Oranienburger Straße» som han innrettet etter at de kristne matn som ble regnet som jøder i 1939 ble utestengt fra det offentlige skolevesen. Han engasjerte seg for skolens sikre drift, skrev lærebøker og bidro teologisk.
Den katolske kirkes fremstøt for å mildne fremferden mot jødene, kom den egentlig ingen vei med. Men det kunne av og vil utvirkes noe i enkelttilfeller. På oppdrag av kardinal Bertram forhandlet biskop Wienken med Adolf Eichmann og fikk da i det minstre noen tilsagn om unntak, ifølge hans rapport av 3. mars 1943.
I stalintiden
Etter andre verdenskrigs avslutning førte han forhandlinger mellom den katolske kirke og den sovjetiske militæradministrasjon og var kontaktmann til Det allierte kontrollråd.
Fra 1949 til 1951 var han den katolske kirkes liaison til DDR-regjeringen.
Den 9. mars 1951 overtok han embedet som biskop av Meissen. Han trådte tilbake på grunn av sykdom den 19. august 1957 og dro da til Berlin. Samme dag ble han utnevnt til titularerkebiskop av Mocissus.
Episkopalgenealogi
Hans episkopalgenealogi er:
Kinas Grand Prix 2018
Kinas Grand Prix 2018 (offisielt navn: Formula 1 2018 Heineken Chinese Grand Prix) er et Formel 1-løp som ble arrangert 15. april 2018 på Shanghai International Circuit i Shanghai, Kina. Det var det tredgje løpet i Formel 1-sesongen 2018 og 15. gang Shanghai International Circuit ble arrangert i Formel 1-sammenheng. Løpet ble vunnet av Daniel Ricciardo i Red Bull Racing. Mercedes-fører Valtteri Bottas tok andreplassen og Ferrari-fører Kimi Räikkönen tok tredjeplassen.
Kvalifisering
Noter til tabellene:
Løpet
Noter til tabellene:
Embaphion
Embaphion er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.
Utseende
Små til ganske store (i alle fall opp til 30 millimeter), avlange, matte og mørke skyggebiller. De har et ganske tykt hudpanser som gjør dem motstandsdyktige mot uttørking.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser. Stort sett lever skyggebillene av ulike slags dødt plantemateriale.
Utbredelse
Slekten er utbredt i ørkenområder i Nord-Amerika.
Korsträsk
Korsträsk er et tettsted i Älvsbyn kommune i Norrbottens län i landskapet Norrbotten i Sverige. Det ligger ved innsjøen Stor-Korsträsket, rundt syv kilometer vest for Älvsbyn. I 2010 hadde tettstedet 323 innbyggere.
Circa (distrikt)
Circa er et distrikt i provinsen Abancay i regionen Apurímac i Peru. Distriktets nasjonale statistikkode er 030103 og hovedstaden er Circa.
Alcatraz (andre betydninger)
Alcatraz er en øy og et tidligere fengsel i San Francisco-bukta i California. Det kan også vise til:
Albania under EM i friidrett 2016
Albania deltok under EM i friidrett 2016 som blir arrangert 6.–19. juli 2016 i Amsterdam. og tok sin aller første medalje under EM i friidrett.
Anne Berit Lein
Anne Berit Lein (født 28. januar 1968) er en norsk politiker (Sp) som fra mars 2020 er ordfører i Steinkjer kommune.
Hun har vært medlem av Steinkjer kommunestyre og formannskap siden 2007. Fra 2007 til 2019 ledet hun også Senterpartiets kommunestyregruppe. I 2020 ble Lein valgt til å etterfølge sin partifelle Bjørn Arild Gram som ordfører, da Gram ble styreleder i kommunenes arbeidsgiver- og interesseorganisasjon KS.
Anne Berit Lein er utdannet jordskiftekandidat med hovedkurs i regional planlegging fra NLH. Hun har arbeidet i Statens vegvesen i Østfold og Oslo og deretter ved landbruksavdelingen ved Nord-Trøndelag fylkesmannsembede og senere Trøndelag statsforvalterembede i Steinkjer.
Hun vokste opp på slektsgården Sør-Brandsegg i Ogndal, som hun siden har overtatt.
Jarle Fredriksen
Jarle Fredriksen (født 1967) er en norsk tidligere styrkeløfter, som konkurrerte for Mandal SK og Kristiansand Atletklubb.
Mayer
Mayer er et etternavn eller fornavn for flere personer:
Vistträsk
Vistträsk er et tettsted i Älvsbyn kommune i Norrbottens län i landskapet Norrbotten i Sverige. Det ligger cirka 17 kilometer vest for Älvsbyn. I 2010 hadde tettstedet 248 innbyggere.
Clarence Hilditch
Clarence «Lal» Hilditch (født 2. juli 1894 i Hartford i Cheshire, død 31. oktober 1977) var en engelsk fotballspiller og spillende manager. Han er den eneste som har vært spillende manager i Manchester United.
Han begynte karrieren Hartford. Videre spilte han i Witton Albion og Altrincham. Etter dette spilte han 322 kamper i Manchester United. 8. oktober 1926 tok han over United som spillende manager etter at John Chapman hadde fått sparken. Han var manager til 13. april 1927. Han fortsatte å spille i United til 20. januar 1932.
Han døde 83 år gammel i 1977.
Krattkamfot
Krattkamfot (Phylloneta impressa) er en av edderkoppene i gruppen kamfotedderkopper (Theridiidae).
Utseende
Krattkamfot er sammen med de andre artene i denne slekten, forholdsvis små edderkopper, hunnen er 4,5 millimeter lang, mens hannen er litt mindre. Kroppen er todelt i en bakkropp (abdomen) og en forkropp (prosoma eller cephalothorax). Forkroppen (prosoma) er bredt oval, litt flat og forholdsvis liten. Den er lys og har en mørk midtstripe, som blir bredere lengst framme. Bakkroppen (opisthosoma) er noe variabel, den har et «taggete mønster» i hvitt, brunt og rødbrunt. Den er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Mange kamfotedderkopper er ganske like hverandre, samtidig som de kan være fargevariable av utseende. Krattkamfot og buskkamfot Phylloneta sisyphia er umulige å sikkert skille på ytre utseende. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Krattkamfot lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
De kjønnsmodne individene (imago), finnes fra slutten av juni til august. Hunnen spinner eggene sine inn i en fritthengende, rund eggsekk (kokong). Hun vokter avkommet og gulper opp ferdigfordøyet mat som hun mater avkommet med. Senere deler hun også større bytter med dem.
Bubble Bobble
Bubble Bobble er et arkadespill laget av Taito og gitt ut i 1986 og senere portet til en rekke hjemmedatamaskiner og spillkonsoller. Spillet er et plattformspill som følger de to dragene Bub og Bob som må gå igjennom 100 ulike nivåer for å redde de to kjærestene sine. Bub og Bob må blåse bobler på monstre for deretter sprekke dem. En kan og samle opp ting for poeng. Disse dukker opp enten tilfeldig, eller ved å sprekke bobler. Bruker en for lang tid på sprekke boblene, kommer monstrene seg løs på egen hånd, hissigere og raskere enn før. Bruker en for lang tid på å fullføre et nivå, dukker spøkelset Baron von Blubba opp og jager etter dem til de har mistet et liv, eller har fullført nivået.
Slutten
På nivå 100 venter selve sjefsmonstret. Fullfører en det siste brettet i enspillermodus, gir spillet beskjed om at man ikke nådde den sanne slutten. Spilleren blir så transportert til et tilfeldig brett mellom 50 og 80. Spiller to stykk sammen, kommer Bub og Bob sammen igjen med kjærestene sine, men dette viser seg og å være en falsk slutt. Spillerne blir ikke transportert til et tidligere nivå, men får isteden beskjed om å skrive 8 tegn ned på et papirark. Tegnene er en kode som kan skrives inn ved tittelmenyen. Det får spillet inn i en vanskeligere supermodus, hvor alle monstrene er byttet om. Å slå spillet i denne modusen, er eneste måten å nå den sanne slutten.
Carlstad
Carlstad (latin: Castra Suecorum) er navnet på den leiren som oppstod ved Brønshøj og Bellahøj ca. 6 kilometer nord for det daværende København, under Københavns beleiring (1658–60). Carlstads presise beliggenhet er ikke kjent i dag, men arkeologer har tatt utgangspunkt i fem gamle kart og mener østvollen fulgte den nåværende Bellahøjvej. Leiren lå 30-36 m.o.h., beskyttet av bastioner og en ca 4 km lang og ca. 2 meter høy voll, med utsikt over det nåværende Nordvestkvarteret og Nørrebro inn mot København.
Bubble Bobble
Mottagelse
Mean Machines ga Game Boy-versjonen av spillet en poengsum på 91%, og nevnte at det ble gjort noen endringer i spillet da det ble portet over til Game Boy, så spilte spillet veldig likt som den originale arkadeversjonen..
Carlstad
Leiren var anlagt av den svenske konge Carl X Gustavs leiesoldater høsten 1658. Foruten rundt 10 000 leiesoldater kan det ha fulgt med det dobbelte antall handelsfolk, kvinner, bartskjærere m.m. I Carlstad kom svensker, polakker, tyskere og finner under tak, av byggematerialer hentet fra landsbyene som danskene ikke hadde rukket å brenne ned, slik som Gladsaxe, Herløv, Uttersløv, Brønshøj, Rødovre, Glostrup, Bagsværd, Skovlunde og Husum. Dødisgropen Degnemosen (= Klokkermyren) lå inne i leiren og tjente trolig som vannreservoar. Den siste kilometer opp mot det nåværende Bellahøj stiger terrenget med 20 meter, slik at eventuelle angripere måtte ta seg frem i motbakke.
I leiren lå Brønshøj kirke innesluttet, og ble ryddet av den svenske hæren for å brukes til våpenlager og verksted.
Inntagelsen av København mislyktes, og i 1660 døde svenskekongen, hvoretter en mulighet for fredsslutning åpnet seg. Fire veinavn i området som Svenskelejren og Skansebjerg, Højenhald (navnet på et dansk skip) og Karlstads allé har fått navn etter perioden.
I 2009 ble 3 store bronsetelt av den lokale kunstner John Cornelius Rægaard oppført på Brønshøj Torv til minne om befestningsbyen.
Alister Crawford
Alister «Ali» Crawford (født 30. juli 1992) er en skotsk fotballspiller som spiller for St. Johnstone FC.
Han debuterte i den skotske ligaen 13. januar 2010, i en kamp mot Dundee United.
Han hadde tidligere en kontrakt med Hamilton Academical som gikk fram til sommeren 2015, men 24. oktober 2014 ble det meldt at han hadde forlenget kontrakten fram til sommeren 2018.
Sindre Piltingsrud
Sindre Piltingsrud er en fiktiv person fra Kjell Aukrusts avisunivers Flåklypa Tidende (1959–1994).
Sindre Piltingsrud kaller seg «hobbyjurist» og bor på Krokryggen Gamlehjem.
Tagona
Tagona er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.
Utseende
En middelsstor (ca. 14 millimeter), oval, halvblankt kullsvart skyggebille. Den har et ganske tykt hudpanser som gjør dem motstandsdyktige mot uttørking. Antennene er perlekjede-formede, 11-leddete. Fasettøynene er ganske store, rundet utstående. Pronotum er avrundet kvadratisk, dekkvingene pæreformede uten punktrader.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.
Siden de fleste skyggebillene er knyttet til ørkener og andre tørre miljøer finner man ikke mange arter i Norge, men noen finnes også her på tørre steder. Blant annet kan man i sanddyner finne den lille, gråsvarte arten Phylan gibbus som der lever under ganske ørkenlignende vilkår.
HTC Touch
HTC Touch (P3450), også kjent som HTC Elf, er en Windows Mobile-basert telefon fra HTC. Den var en av de aller første smarttelefonene med trykkfølsom skjerm. Den ble lansert i juni 2007, og solgte over en million eksemplarer de fem første månedene, og enda en million i løpet av de seks neste. Den har blant annet et to megapixel kamera, WLAN og kommer med et minnekort på én gigabyte.
Mikhaela Maevska
Mikhaela Maevska (bulgarsk: ; født 4. oktober 1990) er en bulgarsk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 15 i lagkonkurransen.
Hotton
Hotton er en kommune i provinsen Luxembourg i Belgia. Kommunen består av fire delkommuner: Hotton, Fronville, Hampteau og Marenne. Hotton ligger langs elva Ourthe i de belgiske Ardennene. Kommunen er blant annet kjent for sine dryppstensgrotter og okkupasjonen under Ardenneroffensiven under 2. verdenskrig.
Zilas Görling
Zilas Görling (født Karl Silas Görling 2. april 1911 i Hudiksvall Gävleborgs län, død 7. april 1960 i Stockholm) var en svensk jazzmusiker, tenorsaksofonist, og komponist. Görling regnes sammen med broren Miff Görling som en av de fremste svenske jazzpionerene på 1930-tallet. Han platedebuterte trolig med studentorkesteret TOGO i 1931 og spilte i resten av dette tiåret med blant andre Dick de Pauw, Charles Redland, Håkan von Eichwald, Helge Lindberg og Arne Hülphers. Han var også medlem i den mer reindyrkede studiojazzgruppen Swing Swingers fra 1936.
Filmmusikk
(Stopp! Tänk på något annat)
Sigrid Røyseng
Sigrid Røyseng (født 2. september 1972) er professor i kultursosiologi ved Norges musikkhøgskole fra 2019.
Fra 2008 var hun professor og faglig leder for bachelorstudiet i Creative Industries Management (Kultur og Ledelse) ved Handelshøyskolen BI, Oslo. Hun var ansatt ved Institutt for kommunikasjon og kultur, BI.
Universitetet i Yanbian
Universitetet i Yanbian (koreansk: 연변대학 - Yeonbyeon Daehak) er et statlig universitet grunnlagt 20. mars 1949 i Folkerepublikken Kina. Det ligger i Yanji, som er administrasjonshovedstad for des det autonome distrikt Yanbian for koreanerne.
Sigrid Røyseng
Røyseng er fra 2014 redaktør for Nordisk Kulturpolitisk Tidsskrift.
Universitetet i Yanbian
Universitetet ble grunnlagt to måneder etter Folkets frigjøringshær hadde marsjert inn i Beijing. Det undervises både på kinesisk og koreansk, og det er universitetets mandat å gi Kinas koreanske minoritet tilgang til høyere utdannelse på eget språk.
Sigrid Røyseng
Røyseng er utdannet dr. polit. fra Universitetet i Bergen, hvor hun disputerte i 2007 med avhandlingen ''Den gode, hellige og disiplinerte kunsten. Forestillinger om kunstens autonomi i kulturpolitikk og kunstledelse''. Hun har tidligere jobbet ved Telemarksforsking og Norsk kulturråd. Hun har sammen med Per Mangset utgitt boken Kulturelt entreprenørskap.
Universitetet i Yanbian
Yanbian-universitetet er del av Prosjekt 211, et statlig program for å styrke de fremste kinesiske universiteters kvalitet. Det hadde i 2004 rundt 16.500 studenter og knapt 1.500 vitenskapelig ansatte. Rundt 400 studenter var utlendinger, de fleste fra Sør-Korea, Japan, USA og Russland. Det har 12 fakulteter.
Wallerstein
Wallerstein er en mindre by (Markt) i Landkreis Donau-Ries i Schwaben, i den tyske delstaten Bayern. Stedet er fremfor blant annet kjent for slottet med samme navn (Schloss Wallerstein). Byen ligger ved Den romantiske veien.
Wallerstein slott tilhører Huset Oettingen-Wallerstein. Slekten eier også Baldern slott ved Bopfingen og Harburg slott i Harburg.
Dorochoviella
Dorochoviella er en slekt av biller som hører til familien praktbiller (Buprestidae).
Utseende
Bare hunnen er kjent. Denne er ca. 7 millimeter lang, smal, gyllent-grønn på farge, hodet gyllent-oransje, undersiden svart.
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Utbredelse
Arten er bare kjent fra øya Kunashir i Kurilene.
Nelsonagrilus
Nelsonagrilus er en slekt av biller som hører til familien praktbiller (Buprestidae).
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Utbredelse
Slekten er kjent fra Laos og Sumatra.
8. serierunde i Eliteserien 2020
8. serierunde i Eliteserien 2020 ble spilt onsdag 15. og torsdag 16. juli.
Kampfakta
<div id="Bodø/Glimt v Kristiansund">
<div id="Strømsgodset v Mjøndalen">
<div id="Vålerenga v Haugesund">
The Spy Next Door
The Spy Next Door er en actionkomedie fra 2010. Filmen er regissert av Brian Levant, og har Jackie Chan i hovedrollen.
Kløcker
(de) Kløcker/von Klöcker er en nålevende dansk lavadelsslekt, som stammer fra den tysk-romerske adel.
The Spy Next Door
Handling
CIA-spionen Bob Ho (Jackie Chan) har vært gjennom mangt et farlig oppdrag, men nå får han sitt tøffeste noen sinne. Kjæresten Gillian (Amber Valletta) skal bort for helgen, og Bob får oppgaven med å se etter barna. Men Farren (Madeline Carroll), Ian (Will Shadley) og Nora (Alina Foley) har ikke akkurat sansen for morens kjæreste, som de tror er en kjedelig kulepennselger, og de gjør det ikke lett for ham.
Kløcker
Familien Klöcker ble tatt opp i den tyske adel av keiser Rudolph II, i det brødrene Philipp Jacob og Carl Klockher, som stammet fra en patricierfamilie i Görlitz, mottok et adelsbrev den 12. juli 1586 fra den tyske keiser. Familiens adel ble fornyet 16. august 1757 av keiser Frans I.
Etatsråd Herman Lengerken (de) Kløcker (1706–1765) til Gjeddesdal, borgermester i København, og hans da avdøde bror Johannes (de) Kløckers barn ble 31. mars 1760 tatt opp i den danske adelsstand. De var sønner av handelsmannen Abraham Kløcker (1673–1730), hvis mor Helvig eller Hedewig Kløcker (1641–1718) var av slekten.
Herman Lengerken de Kløcker ble gift: 1. gang med Mette Christine Wriesberg (død 1757), andre gang med Caroline von Hoppe (født 10. januar 1732, død 21. januar 1819). To døtre: a) Elisabeth Christiane (født 1734, død 21. oktober 1761), gift 1753 med gehejmestatsminister Henrik Stampe; barn: Marie Elisabeth (1765–1804), gift 1790 med kommandør Henrik de Güntelberg (1740–1817). Med hans eneste sønn, Frederik Adam, født 1762, som levde på Bornholm, døde denne linjen ut på mannssiden den 16. april 1821.
Johannes de Kløcker hadde fire sønner. Den eldste, Abraham de Kløcker, født 2. september 1739, gikk i russisk tjeneste. Den andre, Jacob de Kløcker, født 1742, ble dansk sjøoffiser; mens hans sønn, Christoph Herman de Kløcker, født 1781, var sjømann og bodde i Rønne; hans sønn, Jacob Nicolai de Kløcker, født 1805, var skolelærer i Rønne, men har kun etterlatt døtre. Den tredje sønn, Niels Nicolai de Kløcker (1751–1821) til Eskildsmark, justisråd og herredsfogd, gift med Caroline Bruyn, hadde en sønn, Christian Carl de Kløcker, født 1794, og tre døtre: Elisabeth de Kløcker, født 1791, gift med kammerherre, landråd Frederik von Ahlefeldt, overrettsdirektør i Slesvig; Georgine de Kløcker, født 1793, gift med konsul Ackermann i Kiel; Frederikke de Kløcker, født 1797, gift med kammerherre Ahlefeldt til Saxtorff. Den fjerde sønn, Hans Holst de Kløcker (1754–1820) var byfogd i Frederikshald og justis­råd, gift 1781 med Anne Sophie Amalia Koefoed-Ancher. Sønner:
Se også
Kløckers hus
Chacoche (distrikt)
Chacoche er et distrikt i provinsen Abancay i regionen Apurímac i Peru. Distriktets nasjonale statistikkode er 030102 og hovedstaden er Chacoche.
Distriktet ble opprettet den 28. desember 1961.
Donato Creti
Donato Creti (født 24. februar 1671 i Cremona, død 31. januar 1749 i Bologna) var en italiensk maler fra Rokokkoperioden, som for det meste var aktiv i Bologna.
Sårmynte
Sårmynte (Sideritis montana) er en introdusert art i Norge som har kommet inn i landet med ballast og korn. På grunn av klimaet har den problemer med å reprodusere seg og ekspandere fra de få funnstedene i Norge. Den er 15–35 cm høy og forgrener seg fra midten av hovedstengelen. De motsatte bladene er avlange, lanseformede og dekket av børsteaktig hår. Blomstrer fra juni til september, De klokkeformede begerbladene er harde og 8–11 mm lange hvor hver av de 5 tennene ender i ett torn. Kronbladene er kortere enn begerbladene og er lysegule for senere å bli brune. Støvbererne er innesluttet i kronrøret. Blomstene er samlet i kranser på i hovedsak 6 blomster og blomstrer fra juni til september. Frøene er 1,5 mm lange. Den er en tørke- og hetetolerant plante som liker sandholdig jord.
Utbredelse
Planten er utbredt i hele middelhavsområdet, Balkan, sørlige Ukraina, sørlige Russland, Kaukasus, Sentral Asia, Tyrkia, Iran og Afghanistan.
Bohème (Kempe)
Bohème er et musikkalbum med Fredrik Kempe, utgitt i 2004.
Symperga
Symperga er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er utbredt i Fransk Guyana og det nordlige Brasil.
Roast
Tilstelningen blir referert til som en roast, programlederen kalles ofte for roastmaster, talerne kalles som regel roastere og hovedpersonen blir kalt roastee eller hedersgjest ("guest of honor").
Sjangeren fikk sin norske debut 9. mars 2011 da Roast fra Chat Noir hadde premiere på TVNorge.
Historikk
Opphavet til fenomenet roast er ukjent. Den mest populære forklaringen er at det oppsto under middager i USAs overklasse på 1800-tallet. Etter at middagen var fortært tok én etter én av gjestene ordet, og holdt en harselerende og rosende tale om verten.
De første offentlige roastene ble gjennomført av presseklubben The New York Friar's Club. Deres første roast ble estimert arrangert i 1907 for lukkede dører i klubbens lokaler i New York. Den første offisielle arrangementet som tok i bruk ordet "roast" fant sted i 1949, da skuespilleren og sangeren Maurice Chevalier var hedersgjest. Arrangementene var opprinnelig kun åpne for menn.
Det er først i nyere tid at arrangementene har blitt tilgjengelig for offentligheten gjennom TV-overføringer. Mot slutten av 1960-tallet kom nemlig klubbens roaster tidvis med som en del av tv-programmet Kraft Music Hall på NBC. Fra 1998 til 2003 gikk Friar's Club Roasten på Comedy Central. Da med hedersgjestene: Drew Carey, Jerry Stiller, Rob Reiner, Hugh Hefner og Chevy Chase. Etter det har Comedy Central fortsatt med sin egen versjon av roast – mens The Friar's Club har fortsatt med sine tilstelninger, bare at de ikke alltid blir sendt på TV.
I 1973 ble roasting en del av den siste sesongen av Dean Martin Show på NBC. Roasting viste seg å bli en stor seersuksess, og det ble det laget en spin-off med egne programmer under tittelen Dean Martin Celebrity Roast. Programmene ble produsert i Las Vegas fra kjente MGM Grand Hotel. Den tradisjonen Dean Martin startet varte i elleve år – fra 1974 til 1984. I løpet av seriens løp var følgende personer hedersgjester: Ronald Reagan, Hugh Hefner, Ed McMahon, William Conrad, Kirk Douglas, Bette Davis, Barry Goldwater, Johnny Carson, Wilt Chamberlain, Hubert Humphrey, Carroll O'Connor, Monty Hall, Jack Klugman & Tony Randall, Zsa Zsa Gábor, Leo Durocher, Truman Capote, Don Rickles, Ralph Nader, Jack Benny, Redd Foxx, Bobby Riggs, George Washington, Dan Rowan & Dick Martin, Hank Aaron, Joe Namath, Bob Hope, Telly Savalas, Lucille Ball, Jackie Gleason, Sammy Davis jr., Michael Landon, Evel Knievel, Valerie Harper, Muhammad Ali, Dean Martin, Dennis Weaver, Joe Garagiola, Danny Thomas, Angie Dickinson, Gabe Kaplan, Ted Knight, Peter Marshall, Dan Haggerty, Frank Sinatra, Jack Klugman, Jimmy Stewart, George Burns, Betty White, Suzanne Somers, Joan Collins and Mr T.
Fenomenet har gjennom årenes løp gitt utspring i en rekke ulike versjoner på forskjellige amerikanske og internasjonale tv-kanaler. For eksempel: MTV Bash (MTV, USA), Shaq's All Star Comedy Roast (USA), Playboy Comedy Roast (USA), The Billy Martin Celebrity Roast (USA), A Comedy Roast (Channel 4, Storbritannia), Grillad (SVT, Sverige), Grillet (TV3, Danmark) og Roast på Berns (Kanal 5, Sverige).
Det er i dag Comedy Central's Comedy Roast som er den best kjente, og som gir kanalen gode seertall hvert år. Etter at de avsluttet samarbeidet med The Friar's Club har de roastet Emmitt Smith, Gene Simmons, Chevy Chase, Denis Leary, Jeff Foxworthy, Pamela Anderson, William Shatner, Flavor Flav, Bob Saget, Larry the Cable Guy, Joan Rivers og David Hasselhoff. Det er annonsert at Donald Trump skal være hedersgjest i 2011.
Roasting brukes også i andre sammenhenger. Blant annet har White House Correspondents' Association og Radio and Television Correspondents' Association årlige middager der de noen ganger har roast av den sittende presidenten. Blant annet fikk Stephen Colbert mye oppmerksomhet for sin roast av president George W. Bush i 2006.
Under den tradisjonelle Alfred E. Smith-middagen i USA er det også vanlig med roast. Det vakte blant annet oppmerksomhet da presidentkandidatene Barack Obama og John McCain i 2008 roastet hverandre der.
Det er dessuten flere bedrifter i USA som tilbyr roasting til bedriftsarrangementer og annet.
Roast i Norge
Roastsjangeren ble første gang tatt i bruk i Norge i 2011 da Feelgood SFT lagde serien Roast fra Chat Noir, både som sceneproduksjon og som tv-program på TVNorge. Det ble produsert totalt 10 programmer, og blant hedersgjestene den gangen fant man Thomas Giertsen, Hank von Helvete, Jan Fredrik Karlsen og Eivind Hellstrøm.
Det har blitt produsert flere konsepter i tråd eller inspirert av Roast-sjangeren etter 2011. Eksempelvis har flere scener satt opp "Roast Battle" der to komikere konkurrerer om å roaste hverandre.
Feelgood&iStage produserte i 2019 den største enkeltroasten i Norge noen gang, da de fylte Dødens dal, for å roaste Petter Northug.
Storbritannia under EM i friidrett 2016
Storbritannia deltok under EM i friidrett 2016 som blir arrangert 6.–19. juli 2016 i Amsterdam.
Jimmy Smith
Jimmy Smith (1925-2005) var en amerikansk jazzmusiker og sanger. Han bidro til å popularisere Hammond B-3-orgelet, og skapte en kobling mellom jazz og soulmusikk fra 1960-tallet.
Gjennom 1950-årene og 1960-årene samarbeidet han med mange av datidens mest kjente jazzmusikere, som Art Blakey, Jackie McLean, Kenny Burrell og Wes Montgomery. I 1955 startet Smith også egen trio i New York.
Reneta Kamberova
Reneta Kamberova (født 12. september 1990) er en bulgarsk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 15 i lagkonkurransen.
Ski-VM 2021 – 50 kilometer klassisk menn
50 kilometer klassisk menn under Ski-VM 2021 ble arrangert 7. mars 2021.
Johannes Høsflot Klæbo var først i mål, men etter en protest ble han senere diskvalifisert med hjemmel i avsnitt 343.10.2 i regelverket. Norge anket diskvalifiseringen av Klæbo umiddelbart, men anken ble avvist av rennjuryen. Norges skiforbund leverte så inn en appell til Det internasjonale skiforbundets langrennskomité innen fristen på 48 timer, altså tirsdag 9. mars kl. 16:30. Det ble oppnevnt en appelljury bestående av lederen av regelkomiteen for langrenn i FIS, Karl-Heinz Lickert, samt to andre medlemmer av komiteen. Appelljuryens svar var ventet å komme i løpet av 72 timer, altså innen fredag 12. mars kl. 16:30, men onsdag 10. mars sendte Norges skiforbund ut en pressemelding som fortalte at de, etter oppfordring fra Klæbo selv, hadde trukket appellen. Dermed ble ankesaken avsluttet og rennjuryens diskvalifikasjon av Klæbo ble stående.
Tom Ford (snookerspiller)
Tom Ford (født 17. august 1983 i Leicester) er en engelsk profesjonell snookerspiller.
Som juniorspiller spilte han flere ganger mot Mark Selby, som også er fra Leicester. Ford sin beste prestasjon kom i Malta Cup 2005 hvor han slo Ken Doherty, men tapte for Stephen Hendry i kvartfinalen. Under Grand Prix 2007 gjorde han et maksimum break i en kamp mot Steve Davis. Prestasjonen var ekstra imponerende siden Ford knapt hadde sovet natten før på grunn av magesmerter og skrev seg selv ut fra sykehuset om morgenen slik at han kunne spille.
Valette Island
Valette Island er en øy som ligger på vestsiden av innløpet til Mill Cove på sørsiden av Laurie Island i Sør-Orknøyene. Den ble kartlagt av Den skotske nasjonale antarktisekspedisjonen, 1902–04, under William Bruces ledelse, som navngav den etter L.H. Valette, en argentinsk meteorolog ved stasjonen på Laurie Island i 1904.
Vidsel
Vidsel er et tettsted i Älvsbyn kommune i Norrbottens län i landskapet Norrbotten i Sverige. Det ligger rundt 30 kilometer nordvest for Älvsbyn. I 2010 hadde tettstedet 533 innbyggere.
Stromatiodes
Utbredelse
Arten lever på Borneo.
Den første keiseren
Den første keiseren (kinesisk navn: Jing Ke ci Qin Wang, forenklet kinesisk: 荆轲刺秦王, tradisjonell kinesisk: 荊軻刺秦王, pinyin: Jīng Kē Cì Qín Wáng) er en kinesisk film fra 1999, regissert av Chen Kaige.
Handling
Handlingen er lagt til De stridende staters tid mot slutten av Zhoudynastiet, og skildrer hvordan kongen av Qin bestreber seg på å legge under seg hele Kina. Hans konkubine, Fru Zhao, kontakter snikmorderen Jing Ke i et naborike for å myrde kongen av Qin.
Buskkamfot
Buskkamfot (Phylloneta sisyphia) er en av edderkoppene i gruppen kamfotedderkopper (Theridiidae).
Utseende
Buskkamfot er sammen med de andre artene i denne slekten, forholdsvis små edderkopper, hunnen er 4,5 millimeter lang, mens hannen er litt mindre. Kroppen er todelt i en bakkropp (abdomen) og en forkropp (prosoma eller cephalothorax). Forkroppen (prosoma) er bredt oval, litt flat og forholdsvis liten. Den er lys og har en mørk midtstripe, som blir bredere lengst framme. Bakkroppen (opisthosoma) er noe variabel, den har et «taggete mønster» i hvitt, brunt og rødbrunt. Den er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Mange kamfotedderkopper er ganske like hverandre, samtidig som de kan være fargevariable av utseende. Krattkamfot Phylloneta impressum og buskkamfot er umulige å sikkert skille på ytre utseende. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Buskkamfot lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Dorothea Hedvig av Slesvig-Holsten-Sønderborg-Nordborg
Dorothea Hedvig (født 18. april 1636, død 23. september 1692) var en dansk-tysk prinsesse, som var abbedisse i Gandersheim fra 1665 til 1678.
Buskkamfot
Levevis
De kjønnsmodne individene (imago), finnes fra slutten av juni til august. Hunnen spinner eggene sine inn i en fritthengende, rund eggsekk (kokong). Hun vokter avkommet og gulper opp ferdigfordøyet mat som hun mater avkommet med. Senere deler hun også større bytter med dem.
Utbredelse
Buskkamfot er utbredt i den palearktiske sone. Den finnes i Norge.